Ara t-tfajla sabiħa ta' Jesse Il-Festa tal-Lunzjata fi tfuliti Alfred Massa Iż-żmien jgħaddi u jġib miegħu tibdil f'kull qasam tal-ħajja. Dan japplika wkoll għall-festa tagħna. Minnu li miniex ser nirrakkonta ħwejjeġ li ħadd ma jiftakarhom, min-naħa l-oħra, iżda, ċertament, li hawn fostna min għalihom dawn il- ħwejjeġ huma ġodda għal kollox. F'din il-Kitba, Ż jien se mmur lura madwar ħamsin sena u nipprova m J , niftakar kif kienet tkun iċċelebrata l-festa titulari HI tagħna t-Tarxiniżi. Anzi, nibda biex ngħid, li dak f iż-żmien bosta toroq kienu jinġabru minn nies i 1 apposta, ġeneralment, kull nhar ta' Ħadd filgħodu. Jien kont wieħed mill-kolletturi, peress li missieri kien jieħu ħsieb l-armar tal-festa ta' Vjal Simmons. Kelli speċi ta' kaxxa tal-landa b'santa tal-Lunzjata fuqha, u wara li missieri derrieni ndur u nħabbat bieb, bieb bl-għajta: ''Għal-Lunzjatal' aktar tard, dan ix-xogħol kont nagħmlu waħdi. Irrid ngħid ukoll, li dak iż-żmien kull nhar ta' Sibt u nhar ta' Ħadd, uħud mid-dilettanti kienu jinġabru ġewwa l-Mitħna fi Triq Betta. Hemm, barra milli kien isir xogħol ta' manutenzjoni ta' kolonni, statwi, pilandri u x'naf jien, oħrajn kienu jaħdmu l-liedna; filwaqt li aħna t-tfal konna nisimgħu b'attenzjoni lill-kbar jirrakkuntaw xi ġrajjiet imgħoddija marbutin mal-festa. Naturalment, aktar ma x-xhur kienu jgerbu, aktar kien jibda jiżdied l-entużjażmu. Għalkemm lili kienu aktar jinteressawni ċ-ċelebrazzjonijiet ta' ġo l-knisja; b'danakollu, nistqarr li kont insegwi b'ċertu żelu l-armar tat-toroq u sadattant nitlob ħerqan biex fil-ġranet tal-festa t-temp ma jaħqariex. Ċelebrazzjonijiet ta' ġewwa Fi tfuliti flok in-Novena kienet issir. is-Settena; jiġifieri minflok disat ijiem kienu jsiru sebgħa qabel il-festa. Sa minn wara San Girgor is-sagristan kien jibda t-tfarfir tal-knisja kollha kemm hi. Imbagħad ħmistax qabel kienu jinħaslu l-altari kollha u jibdew jintramaw. Il-maġġoranza tax- xogħol kien isir mis-sagristan, iżda l-altari tar-Rużarju, tad-Duttrina, taċ-Ċintura u tal-Kunċizzjoni kienu jieħdu ħsiebhom il-fratellanzi: Per eżempju, niftakar lil missieri flimkien ma' Ġużeppi Farrugia jieħdu ħsieb l-altar tal-Kunċizzjoni, Salvu Camilleri taċ-Ċintura, il-familji Bonello u Piscopo (ta' Santu) tar-Rużarju u Mattew Agius u l-familja Agius (tad-Dajda) tad-Duttrina. L-altar maġġur kien jintrama l-Ġimgħa ta' qabel il-festa u kien jieħu nofs ta' nhar sħiħ; u dan meta t-tużell, id-damask u l-linef kienu jkunu diġa' f'posthoml L-ewwel kien jinħasel, u wara jibda l-armar tiegħu. Diversi nies kont tarahom iħarsu lejn ix-xama' u jagħtu l-fehma tagħhom kinux dritti jew le. Wara kienu jitpoġġew l-appostli, il-fjuretti, il-ventaltar u t-trieħi. Kont napprezza ħafna lil Dun Mikiel Vella, il-prokuratur; kull sena preżenti jgħasses biex kollox isir bil-galbu u bl-attenzjoni. Niftakar darba tgħidx kemm għajjat miegħi għax qbadt il-puġija b'idi; riedni naqbadha bid-dusteri Imma hekk għandhom isiru l-affarijiet biex jibqgħu għal żmien twil. Il-kappillan, Dun Nikol Aquilina, kien raġel twajjeb. Barra minn hekk, kien dedikat għall-missjoni li kellu afdata f'idejh. Imma dwar l- armar qajla kien iħabbel rasu. Peress li kellu persuna sabiħa, kont tieħu gost tarah lejlet il-festa wara nofsinhar ġej il-knisja liebes is-suttana, il-faxxa ma' qaddu, iż-żarbun bil-bokkli tal-fidda, b'rużetta ħadra f'sebgħu tal-lemin u b'kappell f'rasu bi ġmiemen vjola Festa Titulari Marija Annunzjata - Festa 2008 l-18 — Ara t-tfajla sabiħa ta' Jesse jgħajtu. Kien iżejjen triq minn fejn jgħaddi. L-istess ilbies kien jilbsu nhar il-festa. Dak iż-żmien ma kienx isir quddies wara nofsinhar. Għalhekk, il-quddies tan-Novena kien ikun fil-għodu; jekk niftakar sew fis-6.00 am. Wara nofsinhar, kienet titkanta l-Compieta, u ssir il-priedka minn predikatur famuż li s-sena ta' wara aktarx kien jagħmel il-paneġierku. Imbagħad kienet tingħad il-Kurunella miktuba minn Mons. Dun Luduvik Mifsud Tomasi fl-1874 u bejn strofa u oħra jitkanta l-Innu Ave Maris Stella. Iċ-ċelebrant kien jintona s-Sa/ve, titkanta l-antifona u fl-aħħar tingħata l-Barka Sagramentali. Il-Mużika kienet tkun taħt id-direzzjoni tas-surmast Joseph Casapinta, mhux biss fin-Novena, imma wkoll lejlet u nhar il-festa. Kellu Quddiesa verament sabiħa li għad hawn min għandu recording tagħha; jien wieħed minnhom. Meta siefer lejn il-Kanada, ħafna kienu dawk li bkew it-telfa tiegħul Il-funzjonijiet tal-festa ħafna drabi kienu jitmexxew minn xi Monsinjur. Għax bosta Tarxiniżi kienu jgħidu li festa bla mitra tkun nieqsa minn xi ħaġa. Kif għedna, Dun Nikol kien raġel twajjeb (għalkemm kemmxejn nervuż) u fejn seta' dejjem għamel ħiltu biex jara lill-parruċċani kuntenti. Dak iż-żmien ir-raħal ma kienx nieqes mis-saċerdoti. Kellna lil Dun Mikiel, lill-Kan. Dun Ġużepp Gonzi, lill-Mons. Ġużeppi Schembri, lil Dun Anton Zammit u lil Dun Karm Sant. Barra dan, fil-jiem tal-festa kienu jiġu xi erba' saċerdoti minn Għawdex. Dawn kienu jiġu s-Sibt filgħodu u jmorru lura t-Tnejn. Naħseb l-akbar biċċa wġigħ ta' ras li kellu l-kappillan kienet fid-dħul tal-purċissjoni. It-Tarxiniżi kellhom drawwa li din ma tidħolx qabel l-10.00pm. Darba Dun Nikol mar jipprova jmexxihom u sab ruħu maqtugħ mill-art u mbuttat 'il bogħod mill-vara. Meta daħlet il-purċissjoni xi nies daħlu jilmentaw miegħu fis-sagristija u kellha anki tissejjaħ il-pulizija. Festa ta' barra L-armar ta' barra ma kienx voluminuż bħalma hu llum. Ħafna toroq kienu jintramaw bil-liedna, b'kolonni bil-gsari u b'pavaljuni. Forsi għax peress li l-festa kienet tkun iċċelebrata fit-tielet Ħadd wara l-Għid, mhux l-ewwel darba li l-armar kien jieħu xi ħasla ilma. Allura, l-ħajra ta' ħafna armar ma tantx kienet teżisti. Kif għedt fil-bidu, ċerti toroq kienu jkunu afdati f'idejn individwi li kienu jieħdu ħsieb jarmawhom u jżarmawhom. Triq San Ġużepp kienet waħda minnhom. Din kienet f'idejn Karmenu Mercieca (id-Dandu) u ċertu Karmenu mlaqqam il-'Korsu'. Imma kemm fil-Lunzjata kif ukoll fil-Qalb ta' Ġesu' din it-triq kienet tkun fost l-isbaħ fir-raħal. L-aktar marċ għal qalb it-Tarxiniżi kien dak tal-banda tagħna li kien isir il-Ġimgħa, magħruf bħala l-Marċ ta' l-Anġlu'1 Dan kien jiġbed numru kbir ta' nies ta' kull eta'. Is-Sibt l-istess banda kienet tagħmel marċ u wara programm quddiem il-knisja. Il-Ħadd kienu jiġu mistiedna tliet baned barranin; waħda ddoqq quddiem il-knisja, oħra quddiem Villa Le Fevre u oħra fil-bidu ta' Triq il-Palma, Il-briju kien jintrefa' għad-dħul tal-purċissjoni. Xi wħud kienu jmorru l-knisja, jieħdu bukketti minn dawk ta' quddiem l-istatwa u jmorru jxejruhom quddiem il-Lunzjata. Dan il-briju kien jibda minn ħdejn il-Villa Cecv u jibqa' sejjer sa fuq iz-zuntier. Għajat, ċapċip, kant u x'naf'jien. Uħud kienu jkunu fis-sakra u b'hekk il-ħmerijiet li kienu jsiru xejn ma kienu denn ta' nies devoti bis-serjeta' tal-Madonna. Xi ħadd darba qalli li kienet diffiċli għall-kappillan li jsib Monsinjuri biex jieħdu sehem fil-purċissjoni minħabba dak l-atteġġjament. Rigward il-logħob tan-nar dejjem konna moderati; speċjalment fejn kien jidħol in-nar ta' l-ajru. Għan-nar ta' l-art niftakar lil Leli Ellul magħruf bħala 'Iż-Żurrieqi' li kien kapaċissmu f'din il-linja. Niftakar ukoll lil ċertu Nardu minn Ħal Kirkop li kien aktar mixħut fuq in-nar ta' l-ajru. Għeluq Fis-sewwa kollha għandi aktar memorji dwar il-Festa ta' tfuliti, imma ġa ħadt ħafna spazju. Nixtieq nagħmel osservazzjoni qabel nagħlaq. Ir-raħal dejjem kellna nies li jħobbu l-festa bis-serjeta' u kienu jaħdmu għaliha s-sena kollha. Ma nissugrax insemmi ismijiet għax nibża' li nħalli lil xi ħadd barra. Dawn għandhom ikunu ta' eżempju għalina. Niftakru fihom f'dawn il-jiem u nitolbu għal ruħhom. Fl-istess waqt nimitaw l-eżempju tagħhom u nipprovaw inrawmu żgħażagħ li jħobbu kemm lil raħal twelidna u kemm lil Ommna Marija. Għax wara kollox, dan hu l-iskop ewlieni tal-festa: li niżirgħu l-imħabba lejn Marija Annunzjata u lejn xulxin matul il-jiem kollha tas-sena. Festa Titulari Marija Annunzjata — Festa 2008 ME